钦定古今图书集成/明伦汇编/氏族典/第415卷 > 《廖用贤尚友录》 > 祖朝
## 钦定古今图书集成/明伦汇编/氏族典/第415卷 > 《廖用贤尚友录》 > 祖朝

按《尚友录》：晋献公之时，东郭民有祖朝者，上书献公
曰：“草茅臣东郭民祖朝，愿请闻国家之计。”献公使使
告之曰：“肉食者己虑之矣，藿食者尚何与焉？”朝对曰：
“肉食者一旦失计于庙堂之上，若臣等之藿食者，宁
无肝胆涂地于中原之野与？其祸亦及臣之身，臣与
有深忧，臣安得无与国家之计乎？”献公乃召见，立以
为师。